Document ID: 31997R1677

KOMISSION ASETUS (EY) N:o 1677/97,
annettu 28 päivänä elokuuta 1997,
naudanliha-alalla säädettyjen palkkiojärjestelmien soveltamista koskevista yksityiskohtaisista säännöistä annetun asetuksen (ETY) N:o 3886/92 muuttamisesta ennakkojen maksun osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 2222/96 (2), ja erityisesti sen 4 b artiklan 8 kohdan ja 4 d artiklan 8 kohdan,
ottaa huomioon yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (3), sellaisena kuin se on viimeksi muutettuna asetuksella (EY) N:o 1287/95 (4), ja erityisesti sen 4 ja 5 artiklan,
sekä katsoo, että
komission asetuksessa (ETY) N:o 3886/92 (5), sellaisena kuin se on viimeksi muutettuna asetuksella (EY) N:o 1302/97 (6), säädetään tietyistä ennakkojen maksua koskevista säännöistä; ottaen huomioon Oderin tulvista johtuva vaikea tilanne joillakin Saksan alueilla olisi annettava lupa erityispalkkion ennakon ja emolehmäpalkkion ennakon määrän lisäämiseen sekä näiden ennakoiden maksupäivän aikaistamiseen; näihin ennakoihin liittyvien menojen kirjaamista talousarvioon on tarvittaessa siirrettävä vuoden 1997 talousarvion käytettävissä olevien varojen mukaan; tämän vuoksi on poikettava asetuksen (EY) N:o 296/96 (7), sellaisena kuin se on viimeksi muutettuna asetuksella (EY) N:o 1391/97 (8), 7 artiklan 1 kohdasta,
tämän asetuksen on tultava voimaan välittömästi, jotta ennakkojen maksu voidaan aloittaa 1 päivänä syyskuuta 1997, ja
tässä asetuksessa säädetyt toimenpiteet ovat naudanlihan hallintokomitean ja rahastokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 3886/92 44 artiklan 1 kohtaan alakohta seuraavasti:
"Tämän lisäksi Oderin tulvista kärsineille Uckermarkin, Barnimin, Märkisch-Oderlandin, Oder-Spreen ja Frankfurt/Oderin alueille Brandenburgissa Saksassa sijoittautuneille tuottajille voidaan kalenterivuonna 1997 maksaa 1 päivästä syyskuuta 1997 erityispalkkion ja emolehmäpalkkion ennakkoa 80 prosenttia kyseisten palkkioiden määrästä. Asetuksen (ETY) N:o 296/96 7 artiklan 1 kohdasta poiketen näiden ennakkojen maksamisesta ennen 16 päivää lokakuuta 1997 aiheutuvat menot voidaan kirjata marraskuulle 1997."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä elokuuta 1997.

Labels: 4
17
5
6
18
15